**Præliminær lektionsplan for ”Dansk, en introduktion”**  (sidst revideret 10.jan.)

Forår 2022

*Velkommen til alle studerende! Jeg glæder mig rigtig meget til at samarbejde med jer. Kurset vil primært være være fysisk på SOL og LUX bortset fra fire lektionsgange på Zoom, men pga. de høje smittetal kan det ændres. Forhåbentligt slipper vi for alt for meget Zoom-undervisning. Skriv til mig, hvis der er fejl i planen, tjek skemaet på edit på hjemmesiden og hold øje med Canvas. Og mest af alt: Hav tålmodighed med mig, personalet på SOL og hinanden. Jeg håber, at vi får et lærerigt og sjovt forløb, trods restriktioner. Når vi er på SOL/LUX, så husk stadig håndvask, afspritning og afstand.*

**Grundkursus og introkursus**

De fleste i gruppen på introkurset skal læse alle fire kurser, men der er også nogle, der blot skal læse introkurset. Velkommen til alle! Introduktionskurset begynder **tirsdag den 18.jan.**, og mundtlig dansk begynder **torsdag den 27.jan.** Bemærk, at I skal læse to kurser samtidigt. Der er således to lektionsplaner, som I skal konsultere hver dag. Skemaet for alle fire kurser ligger på: http://www.sol.lu.se/nordiska/kurs/NODA13/ (klik på skema). Tjek det gerne, hvis I er i tvivl om logistikken og tiderne.

# **Andre praktiske oplysninger**

Jeg har kontor på 2.sal (sv. tredje våningen) i Lingvisthuset i L310. Studiesekretær Gunilla Ek Werner har kontor på 1.sal. (sv. andra våningen), og studievejleder Åsa Wikström befinder sig i H123 (Humanisthuset). Har I brug for at tale med bitrædende studierektor, så skal I tale med Lena Larsson (L217c). Skal I kontakt med Gunilla, Åsa eller Lena, så skriv eller ring til dem. I kan skrive til mig på Canvas eller evt. til min mailadresse: lone.koldtoft@nordlund.lu.se**,** og mit tlf.nr. er: 46 222 8708. Kontakt mig gerne, hvis der er spørgsmål eller problemer.

**Zoom-lokale**

Zoom-lokale: **Personal Meeting ID 572-322-4948. Hvis du ikke har prøvet Zoom tidligere, så kig her:** <https://www.sol.lu.se/utbildning/student/studentkonto-larplattform-och-zoom/>

##### Hold, grupper og studiegrupper

* Når vi er på SOL/LUX, deltager hele holdet (grundkursusstuderende og fritstående). Der er også øvelser, hvor I arbejder i mindre studiegrupper på 4-5 studerende. Tal med mig, hvis I foretrækker at arbejde individuelt på introduktionskurset. Vær opmærksom på, at jeg ikke giver privatundervisning.
* På mundtlig dansk og skriftlig er man tvunget til at samarbejde med andre. Lander I i en studiegruppe, der ikke fungerer, så kom til mig. Det er utrolig vigtigt, at I arbejder i studiegrupperne. Mange tidligere studerende fortæller, at det er godt at have nogle, man kan spørge til råds og diskutere med. For nogle studerende er det nyt at arbejde med fonetik og grammatik, og der er en studiegruppe guld værd. Så sæt tid af til arbejdet i studiegrupperne uden for undervisningen!

**Litteraturliste:**

* Køb eller lån ***En Guttermand. Udtaleøvebog i dansk for svensktalende.Teksthæfte & Opgavehæfte* NU!** De to små grundbøger er *En Guttermand. Udtaleøvebog i dansk for svensktalende*. *Teksthæfte og Opgavehæfte* skal vi benytte på både introduktionskurset og mundtlig dansk, så det er super vigtigt, at I får fat i dem hurtigt (snabbt). Med andre ord skal vi Den skal vi bruge med det samme (svensk: direkt). I kan fx finde bøgerne på SOL-biblioteket, Lunds stadsbibliotek, Landskrona stadsbibliotek. Adlibris i Sverige er desværre meget langsom, så hvis I ønsker bøgerne til kurset, er det en god idé at bestille via forlaget Praxis i Danmark: <https://praxis.dk/en-guttermand-teksthaefte> & <https://praxis.dk/en-guttermand-opgavehaefte?utm_campaign=Redirects%20Alfabeta&utm_source=Alfabeta&utm_medium=Redirects>
* **Gratis** grammatikbog ***Bæredygtig/Bagerdygtig dansk grammatik for svensktalende teori***på Canvas under modul og grammatikøvelser på Canvas quiz/uppgifter. Jeg er ved at udarbejde noget et nyt materiale, derfor er det hele gratis. Jeg modtager gerne konstruktiv kritik og gode ideer. Sig til, hvis I finder fejl eller uklarheder, på forhånd mange tak☺
* **Kompendium** kan I finde I på Canvas under modul og i Sol-receptionen.
* **Lytteøvelser, grammatikøvelser** (***Bæredygtig/Bagerdygtig dansk grammatik for svensktalende i praksis*), *dansk*studiegruppeøvelser** mv.finder I på Canvas under modul og Uppgifter/Quiz.
* Køb eller lån Iben Mondrup: ***Godhavn***. Gyldendal 2014. (Et råd fra tidligere studerende er: Begynd gerne på læsning af romanerne allerede nu. Det bliver let for sent.)
* Køb eller lån Manu Sareen: ***Iqbal Farooq og den sorte pjerrot***. Carlsen 2006.

**Hjælpemidler findes på Sol-biblioteket:**

* Christensen, Robert Zola og Lisa Christensen (2005/2014): ”Dansk Grammatik”, 1:a uppl. Syddansk Universitetsforlag, Odense, ISBN 87-7674-042-0, (304 s.).
* Fischer-Hansen, Barbara og Kledal, Ann (1994/2004): ”Grammatikken – håndbog i dansk grammatik for udlændinge”, 1:a uppl, Köpenhamn: Special-pædagogisk Forlag. ISBN: 877399-7447 (335 s.).
* Gads ordbøger, svensk-dansk, dansk-svensk(1992), 1:a uppl. Köpenhamn: Gad. ISBN: 87-12-01803-1 (s. 822).
* ”Svensk-Dansk Ordbog”, Politikens forlag 2010. (På adlibris.com koster den 286 skr.)
* ”Politikens nudansk ordbog med etymologi” (2006), 3:e uppl. Köpenhamn: Politikens Forlag. ISBN: 978-8-756765-05-3 (1631 s.)

**Vejledning mht. køb af hjælpemidler:**

Læser I alle fire kurser på a-delen, er det rart at have en grammatikbog. *Grammatikken – håndbog i dansk grammatik* er en god pædagogisk fint opbygget bog med forklaringer og mange eksempler, men den er desværre lidt dyr. *Dansk grammatik* er til de studerende, der er meget interesserede i dansk grammatik. Bogen er virkelig god og har alt det, man kan ønske sig.

En stor hjælp til oversættelse af ord på nettet er: [www.ordnet.dk](http://www.ordnet.dk) og <https://sdo.dsl.dk/> (svensk-dansk. Her finder I Den danske Ordbog (Moderne Dansk Sprog), samt ODS (Ordbog over det Danske Sprog), der er med ældre ord (http://ordnet.dk/ods). Vil I anskaffe en ordbog i papirudgave, så køb fx ”Politikens Nudansk Ordbog”. Har man ikke penge til den nyeste udgave, kan man købe den billigt brugt (second hand) over nettet. Der er en del eksemplarer på Sol-biblioteket – til udlån og til læsesalsbrug. Jeg har også et par eksemplarer, som I kan låne et par dage ad gangen.

##### Hjemmesider

* <http://basby.dk/> Her finder du gode øvelser i grammatik og udtale. Forklaringerne er desuden enkle og pædagogiske samt på engelsk. Øvelserne er især gode på intro, mundtlig og skriftlig.
* <http://sprogkoordinationen.org/> Her kan I finde henvisninger til ordbøger, kurser, seminarer, sprogpiloter osv.
* <http://schwa.dk/om-siden/> Ph.d.stipendiat Ruben Schachtenhaufen ved CBS har lavet en hjemmeside/blogg om dansk talesprog.
* Dansk Sprognævn har en god hjemmeside med stave- og grammatikøvelser, artikler osv.: [www.dsn.dk](http://www.dsn.dk)
* Danmarks Radio har rigtig meget at byde på af tv og radio. Gå fx ind på P1 og hør nogle af deres forrygende udsendelser om litteratur, film, computere, ungdomskultur, politik etc. : [www.dr.dk](http://www.dr.dk)
* Dansk Sprog- og Litteraturselskab har en fin hjemmeside: [www.sproget.dk](http://www.sproget.dk) Her kan I Iæse om udviklingen inden for dansk sprog, være med på sproglege, høre lydfiler og meget andet. MEGET NYTTIG hjemmeside.

**Lektionernes indhold**

* Kurset er primært et teoretisk kursus, hvor vi beskæftiger os med dansk fonetik, grammatik og enkelte danske prosa og sagprosatekster. De studerende skal dog lave en del øvelser hjemme for at understøtte teoridelen, men først på kurset ”Mundtlig dansk” og ”Skriftlig dansk” vil der blive tale om dansk tale- og skriftsprog i praksis. Vil du altså lære at tale og skrive dansk, må du vente til kursus 2 og 3.
* Grammatik.
* Fonetik.
* Ordforråd.
* Lytteøvelser.\*
* Diskussion af en børneroman og en voksenroman.

\* Kommer du ikke fra Skåne, så kan det være, at det er lidt vanskeligere med talt dansk. Kontakt mig, hvis du synes, at lytteøvelserne er svære. Det kan være, at du har brug for flere øvelser og måske også lidt respons fra mig.

**Se Kursplan för NODA13**, Danska 1 på hjemmesiden.

**Eksamenskrav til den studerende**

Før den studerende kan gå til skriftlig eksamen forudsættes det, at den studerende har:

* været til stede hovedparten af lektionerne. Husk at tjekke obligatoriske momenter i lektionsplanen. Hver lektionsgang er på 2-4 timer. Husk: Sidste undervisningsgang er **absolut obligatorisk\***. Her får I nemlig en lytteøvelse, som tæller med i den samlede eksamensbedømmelse. Se to eksempler på en eksamen s. 45 – 62 (facit bagerst) i kompendiet.
* Den 11.feb. & 8.marts er obligatoriske, så sæt et stort kryds kalenderen.
* lavet/skrevet de forskellige øvelser, deltaget aktivt i undervisningen og i studiegruppearbejdet uden for undervisningen. Dvs. lytteøvelser, huskegloser, fonetik- og grammatikøvelser samt diskuteret de to romaner. NB: Der er skriftlige øvelser i kompendiet, *En Guttermand. Opgavehæfte* og på Canvas/Uppgifter.

Forberedelse

* *Dansk, en introduktion* er et **deltidsstudium** (20 timer ugentligt), og det forventes, at den studerende bruger **meget tid derhjemme** på at lytte til dansk (cd, bånd, dansk radio og tv, danske hjemmesider) samt forberede undervisningen (læse og lave øvelser). Det forventes altså, at I træder ind i **”dansk rum”** hver eneste dag de næste 10 uger. Spørg jer selv hver aften: Har jeg lyttet til dansk radio i dag? Har jeg sunget med på et par danske sange? Har jeg læst eller hørt danske nyheder på nettet? Har jeg øvet danske udtryk i dag? Med andre ord gør alt, hvad I kan for at være i et sprogligt, kulturelt dansk rum den næste tid.
* Endvidere kræver kurset, at de studerende tager **aktivt del i studiegrupperne**. Grupperne mødes før de forskellige undervisningsgange og diskuterer dagens tekster samt gennemgår øvelser.

Eksamensform:

En 4-timers skriftlig eksamen uden hjælpemidler

* En kort lytteøvelse med efterfølgende 5-6 spørgsmål (Denne del af eksamen kommer til foregå den sidste undervisningsgang ).
* Sprogteoretiske spørgsmål: Fonetiske og grammatiske forskelle og ligheder mellem dansk og svensk.
* Ordforråd.
* Litterære spørgsmål.

*I kan finde to eksempler på to eksamener i kompendiet.*

Brug for støtte?

Har du brug for støtte på grund af en funktionsvariation, så kontakt Åsa Wikström så hurtigt som muligt.

Tirsdag den 18.jan. kl.10.15-13.00 i H239a (1)

* Intromøde fra ca. 10.15-11: Studievejleder Åsa Wikström.
* Kl. 11-13: Undervisning med læreren Lone Koldtoft.
* *Velkommen til danskfaget intro*, en lille forelæsning pp.
* Velkommen til alle i det danske værelse! Vi hilser på hinanden. Hvad hedder du? Hvor kommer du fra? Hvad studerer du? Hvad var det sjoveste, det kedeligste og det vildeste, som du lavede i sommerferien? Hvilken størrelse bruger du i sko?
* Præsentation af kurset - lektionsplan, bogindkøb, huskegloser, diskussion af tekster, inddeling i studiegrupper, studiegruppeopgave, krav til nærvær og eksamen. Vigtigst er, at du anskaffer de to bøger *En Guttermand. Udtaleøvebog i dansk for svensktalende. Opgavehæfte & Teksthæfte* **hurtigst (snabbt) muligt**.
* Vi synger: ”ABC-rap”, s. 81 i kompendiet.
* Alfabetet s. 6 i *En Guttermand. Teksthæfte.* Stav til dit for- og efternavn, den by, som du kommer fra og bor i nu, et land, som du gerne vil rejse til osv.
* *Det danske syrebad,* lille PP. Når vi ikke mini-foredraget denne gang, tager vi det næste lektion.

***Er du gået i gang med at læse romanen Godhavn?***

Mandag den 24.jan. kl.10.15-13.00 i L207 (2,5)

**Hjemmearbejde**

Nedenfor kan I se, hvad I skal lave/læse, **inden** I kommer til undervisningen.

* Besvar spørgeskemaet (enkäten på s. 1-3 i kompendiet). Vigtigt, at alle har gjort det, inden I kommer.
* Besvar den lille lytteøvelse på Canvas/Uppgifter om ”Gerdas sø”. Gerda taler vestjysk og er ikke så nem at forstå, men videoen har undertekster☺ Linket til selve lytteøvelsen er her: <https://www.youtube.com/watch?v=82OypPCWgC8&t=10s>
* Skriv ordforrådsøvelsen s. 8 og 9 i kompendiet og kig gerne samtidigt på s. 251 – 252 i *Dansk – nabosprog og fremmedsprog*, siderne er på Canvas under *Gloser mv.*
* Læs hjemme: Teksten om sproghistorie, Jens Cramer og Erik Vive Larsen. Den ligger på Canvas under modul. Jeg har også lavet en kort opsummering af de tre svækkelser.
* Skriv hjemme: Øvelse - infortis-, klusil- og spirantsvækkelse. Se kompendiet s. 11 i kompendiet.

**Dagens program**

* Vi synger ”Lyse nætter” af Alberte: <https://www.youtube.com/watch?v=5rL7-N9NV-A> og <https://www.hojskolesangbogen.dk/om-sangbogen/historier-om-sangene/j-l/lyse-naetter/>
* Nåede vi *Det danske syrebad* sidst?
* Ordforrådsøvelse. Hvordan gik det?
* Vi gennemgår øvelsen på s. 11 i kompendiet, som I skrev hjemme.
* De studerende skriver selv quizzen *De tre svækkelser – infortis, klusil, spirant & en lille smule om diftonger* på canvas quiz/uppgifter.
* De studerende går sammen i grupper 3-4 studerende og fortæller hinanden om deres erfaringer med sprog. Se s. 1-3 i kompendiet.
* De studerende snakker sammen om studiegrupper. Hvem bor hvor? Hvor mange timer vil I bruge på dansk om ugen? Find såvidt muligt medstuderende, der har samme ambitionsniveau som jer selv. Passende antal 4-5 studerende pr. gruppe. Husk, at I skal mødes på SOL og på Zoom før og efter undervisning.
* **En studerende** afleverer en liste til læreren med de studiegrupper, der er blevet dannet. Husk, at I kan skifte studiegrupper, hvis ikke de fungerer. Kontakt mig, hvis der er problemer.

Mandag den 31.jan. kl.10.15-12.00 på **Zoom** (3,5)

**Hjemmearbejde**

* Vi synger Benny Andersens sang ”Se hvilken morgenstund”, s. 10.
* Lytteøvelse: Reklame for dokumentarfilmen *Naturens Uorden* med Jacob Yoon Egeskov Nosssel, journalist (cerebral parese) : <https://www.youtube.com/watch?v=vCMC8dBwKT0> , se s. 42 i kompendiet. Brug gerne ordnet.dk og afspil videoen flere gange.
* Læs: *Vokalskema* s. 7 - 8 og s. 11 i *En Guttermand. Teksthæftet.* (De grå tekster og lydfilerne er primært til mundtlig dansk.)
* Skriv: Øvelserne 1.1, 2.2, 3.1, 3.2, 5.1 og 5.2 i *En Guttermand. Opgavehæfte.*
* 10 minutters ordforråd: Der er 15 nye ord, der skal øves hjemme og/eller i grupperne. Se side 22-31 i kompendiet. Til undervisningen får I udleveret en indsætningsøvelse (lille prøve), som vi retter sammen. Lav Huskegloser ”opgave 1” s. 25. Gloserne skal læres udenad. Husk at benytte [www.ordnet.dk](http://www.ordnet.dk), svenskordbogen på ordnet: <https://sdo.dsl.dk/> og korpus: <https://ordnet.dk/korpusdk>
* A-kvaliteter i “Kanonkongen” s. 16 i kompendiet. Hvordan udtales de forskellige a-vokallyde i digtet?

**Dagens program**

* Fællessang: ”Se hvilken morgenstund”, de danske konsonanter, vokaler og vokalsænkning (lydåbning).
* Hver studerende skriver huskegloser 1. De ligger på Canvas uppgifter. **Obligatorisk**.
* Hvordan er det gået med øvelserne om lydåbning af de korte vokaler?
* Studiegruppe-øvelse om lydåbning af korte vokaler og udtale af *a* i dansk.

Afgør, om der kan være tale om vokalsænkning (lydåbning) i nedenstående ord. I skal forklare, hvorfor eller hvorfor ikke, at der kan være vokalsækning. Benyt kompendiet s. 32, dagens sider i grundbogen og ordnet.dk. Her kommer ordene: h**e**st, l**y**kke, p**i**ne, b**u**kser, l**u**kke, l**ø**be.

* Vi gennemgår øvelsen og snakker om ”Kanonkongen knold”, s. 16.

Fredag den 4.feb. kl.10.15-13.00 i H140 (5)

**Hjemmearbejde**

* Hvordan går det med læsningen og diskussionen af Iben Mondrups roman *Godhavn*?
* Lav Huskegloser ”opgave 2” s. 26. Gloserne skal læres udenad. Husk at benytte ordnet, svenskordbogen og korpus.
* Læs: R-påvirkning, diftonger, konsonantskema og *d* s. 10, 12, 13, 16, 18 og 19.
* Skriv: 4.1, 6.1, 6.2, 6.3, 8.1, 8.2, 10.1, 10.2, 10.3 og 11.1.
* Samt læs: “Ylle, Dylle, Dolle” s. 16-17 i kompendiet.
* Gigis ”Gertrud”, indsættelsesøvelse s. 63 – 65 i kompendiet. <https://www.youtube.com/watch?v=lh80QEsJEqo>

**Dagens program**

* S.11 – teksthæfte og s. 12 Opgavehæfter. Gennemgang af a fra sidste gang, spille kanonkongen knold. Hvilke a-lyde?
* Alle skriver individuelt ”Huskegloser 2”, se Canvas uppgifter. **Obligatorisk.**
* Gigis. Alle ser og skriver individuelt indsættelsesøvelsen.
* Alle studiegrupperne laver et rim/et digt. S. 12- 13 i kompendiet. Det skal læses op for resten af holdet. Øvelsen kan også laves individuelt. Husk at tjekke ordnet.dk i forhold til udtale. Husk at holde afstand☺. Tag evt. mundbind på, hvis du endnu ikke er vaccineret.
* De studerende læser rimene op for læreren. Har alle styr på danske diftonger?
* Hvordan udtales d i dansk? Vi lytter til “Ylle, Dylle Dolle”.<https://www.youtube.com/watch?v=Pmds9HUUTak> og <https://www.youtube.com/watch?v=rsyGcGTOZvc>
* Studiegruppearbejde: ”R-påvirkning og diftonger”.Husk at holde afstand☺. I må ikke sidde for tæt på hinanden.

*\****Lav øvelsen**: 1. Hvad er r-påvirkning? 2. Kan vokalerne i disse fire ord *frisk, præst, drømme, Ribe* og *krybe* undergå en lydåbning? Husk at forklare hvorfor. Benyt grundbogen og ordnet. 3. Er der diftonger i følgende ord *løg*, *mave* og *bus*? Husk forklare, hvorfor eller hvorfor ikke.

*Mange korte vokaler undergår en vokalåbning i dansk (sker også i svensk), dvs. i´et i fisk udtales ikke som et i, men som et e. Se vokalskemaet s. 32 i kompendiet. Desuden er der mange korte vokaler og nogle lange vokaler, der påvirkes og undergår lydåbning, når de står foran eller bagved et r. I dansk kan man ikke altid se, om der er tale om en kort vokal (to konsonanter efter vokalen), derfor må man bøje ordet. U´et i verbet luk som i fx ”Lu****k*** *døren, tak!” er faktisk kort, for når vi skriver verbet i infinitiv hedder det at lu****kk****e. Her ser vi, at der er to konsonanter efter, og dermed er vokalen kort. Genlæs gerne siderne i grundbogen eller find hjælp i En Guttermand (Teksthæfte).*

Tirsdag den 8.feb. kl.9.15-12.00 på **Zoom** (6,5)

**Hjemmearbejde**

* 10 minutters ordforråd. Lav ”opgave 3 - huskegloser” s. 27 – 29 i kompendiet.
* Læs: *Udtale af konsonanter, diftonger (igen),* s. 20, 21, 22, 23, 24 og s. 28 (ikke de grå tekster, det er på mundtlig dansk) i *En Guttermand. Teksthæfte.*
* Skriv: 12.1, 12.2, 13.1, 13.2, 14.1, 16.1, i *En Guttermand. Opgavehæfte.*
* Læs: ”Citroner er sure og gule” s. 16-17 i kompendiet. Hvordan udtales g?
* Læs: Øvelsen om prologen til *Godhavn*. Se under modulet *Gloser, prolog om Godhavn mv.* på Canvas.
* Lyt & skriv lytteøvelsen om Iben Mondrup, der fortæller om at vokse op i Grønland og skrive *Godhavn*. Du behøver ikke at være færdig med romanen for at kunne skrive lytteøvelsen.

**Dagens undervisning**

* Hvordan gik øvelsen om ”r-påvirkning og diftonger” sidste gang? Vil I spørge mig om noget?
* De studerende arbejder i studiegrupperne om øvelsen.

*\****Lav øvelsen**: 1. Hvordan udtales ”f” i dansk? Redegør for de tre forskellige måder. 2. Udtales følgende ord som hårdt f, [w] (del af diftong) eller slet ikke: ***F****ølelser, a****f****bestille* og *a****f*** ( fx *jeg har følelser for personen, jeg afbestiller maden, jeg er træt af spirantsvækkelsen)*. 3. Udtales t´et som et t (ts) eller d i ordene ***t****ræ****tt****e, ha****t****, van****t****e*? Husk at forklare jeres valg.

* De studerende skriver huskegloser 3 på Canvas uppgifter. **Obligatorisk**.
* Hvordan gik øvelsen i studiegrupperne?\* Spørgsmål til læreren?
* Lille PP om udtale af g og *Citroner er sure og gule.*
* Øvelserne i *Guttermand*, klusiler, spiranter og diftonger. Hvordan er det gået?
* De studerende arbejder i studiegrupperne med øvelsen om prologen i Iben Mondrups roman *Godhavn*. Afslut med quizzen om romanen på quiz-canvas.
* Plenum.

**Studiegruppearbejde inden den den 11.feb. Se nedenfor. Obligatorisk.**

Fredag den 11.feb. kl.10.15-13.00 i H140 (8)

**Hjemmearbejde**

* Diskutér spørgsmålene til romanen *Godhavn* i grupperne s. 33 – 34. I skal minimum have lavet tre personkarakteristikker, inden I mødes med læreren . Vær venligst godt forberedte, så I kan give en præcis personkarakteristik af de tre søskende☺.

**OBS**. Hvis du ikke har ønsket at arbejde i en studiegruppe på kurset, må du finde sammen med ligesindede studerende i en ”rest-gruppe” til dette eksaminerende moment. Jeg har desværre ikke mulighed for at lytte til individuelle fremlæggelser.

* Læs: Substantiver s. 1 - 7 i *Bæredygtig/Bagerdygtig dansk grammatik for svensktalende (work in-progress)*
* Lav øvelsen *Substantiver* på Canvas uppgifter.
* Træn ”opgave 4 - huskegloser” s. 30 i kompendiet.
* Begynd på øvelsen *Øvelse om ords udtale*. Den ligger under modulet med sproghistorieteksterne.

**Dagens program kl.10.15-11.00**

* Huskegloser 4, Canvas uppgifter**. Obligatorisk.**
* Lille PP om substantiver.

**Dagens program kl.11.00-13.00**

* Diskussion af romanen med læreren. **Obligatorisk.**
* Studiegrupperne arbejder med *Hvordan udtales følgende ord på dansk* på Canvas Uppgifter mellem kl.11.15 og 13.00, bortset fra de 20 min., hvor I mødes med læreren.

**Lokale:**

Studiegruppe 1: kl.11.00-11.20

Studiegruppe 2: kl.11.20-11.40

Studiegruppe 3: kl.11.40-12.00

Studiegruppe 4: kl.12.00-12.20

Studiegruppe 5: kl.12.20-12.40

Studiegruppe 6: Kl.12.40-13.00

Uge 7: Hver studiegruppe arbejder med *Hvordan udtales følgende ord på dansk?* på Canvas Uppgifter. Når I har afleveret øvelsen (én pr. studiegruppe), så sender jeg facit til jer, så I selv kan sammenligne jeres egne forslag med mine.

Mandag den 21.feb. kl.13.15-15.00 i H239a(9)

**Hjemmearbejde**

* Sang: ”Dav dav alle sammen” s. 19. Skriv den lille øvelse.
* Skriv *Indsættelsesøvelse og oversættelse fra svensk til dansk* på Canvas Uppgifter.
* Træn *Huskegloser 5* s. 31 i kompendiet.
* Læs: *En Guttermand. Teksthæfte*. Udtale af r, stød og tryk i dansk, s. 26, 30, 31, 36, 37 og 39.
* Læs om numeralierne s. 42 – 43 i *En Guttermand. Teksthæfte.*
* Skriv øvelserne i *Guttermand. Opgavehæfte* 17.1, 17.2, 18.1, 18.2, 19.1, 24.1, s. 59.

**Dagens program**

* Huskegloser 5 Canvas uppgifter, **obligatorisk.**
* Vi øver numeralier og synger ”Mariehønen Evigglad”.
* Lille PP *Stødet i dansk.*
* Studiegrupperne arbejder med følgende øvelse om stød.

\***Lav øvelsen**: 1. Redegør for vokalstød og konsonantstød. Hvilke forudsætninger skal være til stede? 2. Hvornår er der ofte stød i et ord? 3. Er der stød i følgende ord ”hus”, ”gryn”, ”lund” og ”bus”. Forklar, hvorfor eller hvorfor ikke.

* Hvordan er det gået med øvelserne?

**Mandag den 28.feb. kl.10.15-13.00 på Zoom (10,5)**

**Hjemmearbejde**

* Læs: Adjektiver s. 8 – 11 i *Bæredygtig/Bagerdygtig dansk grammatik for svensktalende (work in-progress)*
* Skriv de to øvelser: *Adjektiver* og *Adjektiver og substantiver* på Canvas Quiz/Uppgifter.
* Læs om *Svage og stærke verber* i *Bæredygtig/Bagerdygtig dansk grammatik for svensktalende (work in-progress)* s. 11 – 14.
* Skriv øvelserne *Svage verber* & *Stærke verber* på Canvas Uppgifter*.*
* Skriv ordforrådsøvelsen *Oversæt fra svensk til dansk* på Canvas Uppgifter.
* Skriv lytteøvelsen ”Zizzel og eliten med Georg Metz”: Lytteøvelsen finder I under lytteøvelser på Canvas-modul eller s. 87 i kompendiet. Lyt til øvelsen på: <https://www.dr.dk/radio/p1/zissel-og-eliten/zissel-og-eliten-4>

**Dagens program**

* Vi synger s. 20 -21.
* Hvordan gik det med *Øvelse om ords udtale* sidste lektion?
* Lille PP om adjektiver (fra tidligere lektion).
* Hvordan er det gået med øvelsen *Adjektiver*?
* Lytteøvelsen om *Zizzel og eliten.* Gik den ok?
* Lille PP om svage og stærke verber.
* Studiegrupperne laver øvelsen:

\* 1. Hvordan bøjes de svage verber i dansk (vis de to måder)? Benyt grundbogen og ordnet, når I bøjer verberne nedenfor. 2. Hvordan bøjes de stærke verber i dansk? Giv to simple huskeregler, og bøj verberne nedenfor.

SVAGE verber

|  |  |  |  |  |
| --- | --- | --- | --- | --- |
| Imperativ - | Infinitiv - | Præsens (e)r | Præt. –ede/ -te | Præt. partic. –(e)t |
| Snak |  |  |  |  |
| Luk |  | Lukker |  | Har lukket |
| Hyg |  |  |  |  |
| Spis |  |  |  |  |
| Tal |  |  | Talte |  |

STÆRKE verber

|  |  |  |  |  |
| --- | --- | --- | --- | --- |
| Imperativ | Infinitiv | Præsens | Præt. | Præt. partic. |
| Skriv |  |  | Skrev |  |
| Gå |  |  |  | Er/har gået |
| Tag |  |  |  | Er/har taget |
| Snyd |  |  | Snød |  |
| Spørg |  | Spørger |  |  |

* Hvordan er det gået med øvelserne om verber?

Torsdag den 3.marts kl.9.15-13.00 på Zoom (12,5)

**Hjemmearbejde**

* Læs: Ole Lund Kirkegaard ”Gummi-Tarzan” s. 44 - 49. Øv de 20 ord, der er understreget i teksten hjemme. I skal kunne stave dem (helst fejlfrit). Skriv op, hvilken ordklasse ordet tilhører, og hvordan det bøjes. Eksempelvis er ”boede” understreget. Her skal I således skrive, at der er tale om et verbum, og at det bøjes på følgende måde: (imperativ) bo, (infinitiv) bo, (præsens) bor, (præt.) boede, (præt. part.) har boet.
* Læs: Hjælpe- og modalverber i *Bæredygtig/Bagerdygtig dansk grammatik for svensktalende (work in-progress)*, s. 15 – 22.
* Skriv øvelserne: *Modalverber, Hjælpeverber er/var eller har/havde* og *Hjælpeverber & Modalverber 2* på Canvas/Uppgifter.
* Lytteøvelse *Klods-Hans*: <https://www.youtube.com/watch?v=v5G9VHhlbe0> og spørgsmålene er på s. 36 i kompendiet.
* Lones Danmarksquiz s. 4 - 7: Hvor godt kender du Danmark?
* Læs om *Pronominer* s. 24 – 28 i *Bæredygtig/Bagerdygtig dansk grammatik for svensktalende (work in-progress)*.
* Skriv øvelsen: *Personlige og (refleksive) possessive pronominer* på Canvas/Uppgifter.
* Lytteøvelse ”Adam & Noah: Skole-hjem-samtale” s. 35 i kompendiet. Læs spørgsmålene godt igennem, inden du besvarer spørgsmålene. Tjek gerne ordnet.dk, inden du går i gang, hvis du er i tvivl om gloserne. <https://www.youtube.com/watch?v=3a1fhER3Ar4>

**Dagens program**

* Diktat – ”Gummi-Tarzan”
* Lille PP om modal- og hjælpeverber.
* Hvordan gik det med de to lytteøvelser *Klodshans* og *Adam & Noah*?
* Danmarksquizzen.
* Studiegruppearbejde om de personlige og possessive pronomen, se gruppeøvelsen under modulet *Grammatikbog og pronominer* på Canvas.

Tirsdag den 8.marts kl.10.15-13.00 i A339 (14)

**Hjemmearbejde**

* **Del-eksamen: Lytteøvelse! Obligatorisk!**
* Skriv Huskegloser 1-5 (igen), se øvelserne *Huskegloser 1-5* på Canvas Uppgifter.
* Læs: Manu Sareen *Iqbal Farooq og den sorte pjerrot*.
* Lav øvelserne til romanen og diskutér spørgsmålene i studiegrupperne inden undervisningen. Arbejdsspørgsmål til romanen er s. 66 – 80.
* Læs om pronominer (relative, refleksive) og det foreløbige subjekt s. 29 – 31.
* Skriv øvelsen 20.7 s. 53 i *En Guttermand. Opgavehæfte* & øvelsen *Det eller der* & *Relative og refleksive pronominer* på Canvas/Uppgifter.
* Læs: Præpositioner s. 38 -39 i *Bæredygtig/Bagerdygtig dansk grammatik for svensktalende (work in-progress)*.
* Skriv øvelserne om *Præpositioner* og *Præpositioner igen* på Canvas Uppgifter.

**Dagens program**

* Lytteøvelse (del-eksamen). **Obligatorisk**.
* Huskegloser 1-5.
* *Iqbal Farooq og den sorte pjerrot*: Beskriv opgangens beboere i Blågårdsgade. Tag gerne udgangspunkt i tegningen på omslaget. Hvem er de? Hvilke stereotyper præsenteres vi for? Hvad gør dem sjove? Reagerer I på noget? Hvad er plottet i romanen?
* Pronominer og præpositioner: Hvordan er det gået med quizzen og øvelserne i bogen? Især *der/som* eller *som* & *det* eller *der*.

**Eksamen (sals-tenta) fredag den 18.marts se skemaet på SOLs hjemmeside.**

*På skriftlig dansk arbejder vi videre med grammatikken (fx om/hvis, da/når, begge/både), og I introduceres også for syntaks.*

**--------------------------------------------------------------------------------------------------------**

**Velkommen i det danske syrebad (syra-dusch)**

***Lones pp***

**Ordliste**

**Accent**: brytning. **Aflevere**: lämna in. **Dækker**: täcker. **Fiff**: trick. **Forskel**: skillnad. **Forskellige**: olika. **Helt hen i vejret**: Uden fornuft. **Hinanden**: varandra. **Hujende fis**: forstår ingenting. **Hurtige**: snabba (på svensk hurtig = på dansk frisk, kæk). **Jyder**: Folk fra Jylland (ikke jøder fra fx Israel).**Kan (godt) lide**: gillar. **Kun**: endast. **Kæreste**: flickvän/pojkvän, evt. sambo. **Lovgivning**: lagstiftning. **Måde**: sätt (den måde=det sättet). **Opgave**: uppgift, uppsats. **Rabarbergrød**: rabarberkräm. **Sproglig**: språklig. **Stormvejr**: stormvind/ruskväder (mest udtalen, der er svær, vejr [vεˀɐ̯]). **Tallene:** räkneorden, siffrorna. **Travlt**: ha bråttom. **Tykke**: tjocka. **Undskyld**: förlåt eller ursäkta. **Undtagelse**: undantag. **Vanskeligheder**: svårigheter. **Øretæveindbydende**: en øretæve er ligesom på svensk ”att få på örat”, dvs. øretæve-indbydende betyder et menneske er meget irriterende, at man næsten får lyst til at slå personen.

--------------------------------------------------------------------------------------------------------------